
«ՀԱՅԱՍՏԱՆԻ ՀԱՆՐԱՊԵՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ ՀՈՒՆՎԱՐԻ 8  N 25-Ն ՈՐՈՇՄԱՆ ՄԵՋ ԼՐԱՑՈՒՄ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ
 
1․Իրավական ակտերի ընդունման անհրաժեշտությունը, ընթացիկ իրավիճակը և խնդիրները.
Սույն նախագծի ընդունումը պայմանավորված է «Առողջության համընդհանուր ապահովագրության մասին» օրենքում լրացումներ և փոփոխություններ կատարելու մասին» 2026 թվականի ապրիլի 7-ի ՀՕ-135-Ն օրենքի (այսուհետ նաև՝ Օրենք) ընդունմամբ։ 
2․Կարգավորման առարկան, ակնկալվող արդյունքը
Նախագծով  առաջարկվում է հաստատել «Հայաստանի Հանրապետության կառավարության 2026 թվականի հունվարի 8-ի  N 25-Ն որոշումը համապատասխանեցնել «Առողջության համընդհանուր ապահովագրության մասին» օրենքի համապատասխան դրույթներին։ Մասնավորապես՝ Օրենքի 25-րդ հոդվածի 6-րդ մասից հանվել է «առևտրային գաղտնիքի» բառերը։ Նախագծով առաջարկվում է նաև լրացում կատարել որոշմամբ հաստատված հավելվածի 2-րդ կետում, որով  կհստակեցվի ռեգիստրում ներառվող բնակչության խմբերի շրջանակը։ 
Նախագծի մշակման գործընթացում ներգրավված ինստիտուտները և անձինք․
Նախագիծը մշակվել է Առողջության համընդհանուր ապահովագրության հիմնադրամի աշխատակիցների կողմից։
3․Պետական բյուջեի եկամուտներում և ծախսերում սպասվելիք փոփոխությունների վերաբերյալ.
Նախագծերի ընդունմամբ Հայաստանի Հանրապետության պետական բյուջեում եկամուտների և ծախսերի էական ավելացում կամ նվազեցում չի նախատեսվում։ 
4․Ակնկալվող արդյունքը
 Նախագծի ընդունման արդյունքում «Հայաստանի Հանրապեության կառավարության 2026 թվականի հունվարի 8  N 25-Ն որոշումը կհամապատասխանեցվի «Առողջության համընդհանուր ապահովագրության մասին» օրենքի դրույթներին։
5․Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
   Նախագծի ներկայացումը բխում է ՀՀ կառավարության 2023 թվականի փետրվարի 2-ի 133-Լ որոշմամբ հաստատված հայեցակարգից, որի հավելված 1-ի 4.1 կետով նախատեսվում է առողջության համապարփակ ապահովագրության ներդրմանն ուղղված օրենսդրական փաթեթի մշակման պահանջը,  և ՀՀ կառավարության 2021 թվականի օգոստոսի 18-ի N 1363-Ա որոշմամբ հաստատված` Հայաստանի Հանրապետության կառավարության 2021-2026 թվականների ծրագիրը, որի 4-րդ բաժնի 4.5 կետով որպես Կառավարության հիմնական առաջնահերթություն առանձնացվում է առողջապահության ոլորտի զարգացումը և պահանջ է առաջադրվում ներդնել առողջության համապարփակ ապահովագրության համակարգը` քաղաքացիների համար առողջապահական ծառայությունների հասանելիության և մատչելիության ապահովման համար, որն ուղղված է լինելու առողջապահական ծառայություններ ստանալու պահին քաղաքացու համար զգալի ծախսերի նվազեցմանը:
